VEGA og Live Nation præsenterer
**Tag på klubtour i Mapeis roste og ægte soul/R&B-univers**

*Den svenske sangerinde Mapei er klar til at begejstre i Lille VEGA lørdag d. 28 marts Mapei efter at have fået anmelderne til at falde på halen over hendes dybfølte og innovative R&B-univers.*

**Hypet svensk popsangerinde med R&B-vibes.**
Hun er svensk, rødderne er amerikanske, hendes musikunivers er innovativt, og så kickstartede hun karrieren med at være rapper. Mapei er alt andet end en ordinær popsangerinde, hvilket hun også har manifesteret med singler som ”[Believe](http://www.youtube.com/watch?v=3QI49NS2lJo)” og ”[Change](http://www.youtube.com/watch?v=jdwmLW4bVak)”.

**En anmelder-darling**
Mapei oplevede i 2013 den helt store hype, da hun udgav nummeret ”[Don’t Wait](http://www.youtube.com/watch?v=UPo7iNKoCGQ)”, der fik diverse musikbloggere og anmeldere helt op af stolene samt skabte en spænding om, hvad hendes næste træk ville være.

Nu er Mapei aktuel med debutpladen, *Hey Hey*, der er produceret i samarbejde med Magnus Lidehäll, som også har produceret for bl.a. Katy Perry.

*Hey Heys* fokusområde har været ikke at gøre musikken for sukkersød, men derimod arbejde med karisma og at udtrykke følelser.

**Første VEGA-koncert**
Det bliver ikke [Mapeis](https://www.facebook.com/mapeimusic?fref=ts) første koncert på dansk jord, men det bliver hendes første i VEGA, og der er derfor nok at glæde sig til,  når den svenske darling vil vise både sine rå og sårbare sider frem på scenen i Lille VEGA.

**Info om koncerten**
Mapei (S)
Lørdag d. 28 marts 2015, kl.21
Lille VEGA, Enghavevej 40, 1674 Kbh. V
150 kr + gebyr
Forsalget starter torsdag d. 20. november via VEGAs hjemmeside og Billetnet.